PSPV-PSOE va centrar la intervenció en el Debat de Política General Municipal en la transcendència que ha tingut la seua integració en l'Equip de Govern
26 d’octubre 2017

![](/media/kooja2mi/49-crispin_cuerpo.jpg)  
  

El PSPV-PSOE va destacar en el Debat de Política General Municipal l'enorme transcendència que, consideren, ha tingut per a Sagunt la integració del seu grup en el Govern Municipal, que es va produir a la fi de l'any passat.

El portaveu del grup socialista, Francisco Crispín, va remarcar en tot moment la gran estabilitat que ha aportat el seu partit al govern en diferents àmbits. En primer lloc va esm​entar l'aprovació dels pressupostos municipals “**aprovats després de huit anys d'intents fallits**”. També va defensar que “**els socialistes ens hem ocupat amb responsabilitat i sempre amb lleialtat institucional, tant abans en la nostra etapa en l'oposició com ara compartint el govern municipal amb EU, ADN i Compromís**”.

A més, va afegir que, gràcies a la seua gestió, les delegacions de Turisme, del Major, Agermanament, Esports i Promoció Econòmica, han experimentat un notable impuls, malgrat el curt període de temps transcorregut sota la seua responsabilitat.  

Tal com va explicar l'edil, per al PSPV-PSOE el turisme ha sigut i serà un dels pilars bàsics per a donar impuls al municipi. En este sentit, va assegurar que el seu objectiu continua sent “**aconseguir que el turista passe de ser excursionista, a pernoctar en la ciutat, per açò estem treballant en una marca nova amb una gestió òptima i eficient dels espais arqueològics i museístics, en paquets que resulten més atractius per al turista, tot açò complementat amb la presència de Sagunt en tots els mitjans, utilitzant tots els recursos possibles que difonguen i permeten que la nostra ciutat ressone en totes les parts**”. També va parlar de dades molt positives aconseguides els últims mesos, atés que, en comparació d'èpoques anteriors, han aconseguit incrementar el nombre de turistes.   

Quant a la seua gestió en l'àrea d'Agermanament, l'edil va reconéixer que “**han aconseguit potenciar les relacions en altres àmbits, tant de caràcter comercial, cultural i gastronòmic amb les diferents ciutats agermanades**”. Pel que fa a la delegació de Promoció Econòmica, Crispín va confessar que la seua estratègia s'ha basat en dinamitzar els recursos locals dels quals disposa este Ajuntament. Va detallar cinc eixos estratègics sobre els quals es basa la seua activitat: “**suport i desenvolupament de les polítiques actives d'ocupació; anàlisi i diagnòstic de la realitat socioeconòmica amb la prospecció dels recursos dels quals disposem; col·laboració, assessorament tècnic i utilització de la viabilitat de les iniciatives empresarials; desenvolupament de l'esperit de la cultura emprenedora, impulsant i recolzant sempre les iniciatives empresarials; i orientació i formació dels nostres aturats**”.  

L'edil va esmentar algunes de les accions que han dut a terme amb èxit, com són les millores de l'aplicació de la base de dades municipals d'Ocupació i Formació BOLSAEMP, l'inici del procés d'homologació d'aules formatives que permeten emetre Certificacions Professionals, així com el gran impuls que han donat a la Promoció d'Activitat Emprenedora adoptant importants ajudes a les noves idees empresarials, com és el cas del Directori Públic d'empreses, Pimes i Treballadors Autònoms.  

Per als socialistes l'esport és un dels instruments clau, així com la millora de la qualitat de vida dels ciutadans. Consideren necessari “**que tots puguen gaudir plenament del seu dret a participar en la pràctica esportiva i en igualtat de condicions. La nostra obligació com a Corporació Municipal és oferir tots els mitjans necessaris perquè els ciutadans puguen gaudir en règim d'igualtat d’este dret**”. Per açò, s'està elaborant un Pla Estratègic dividit en un Pla Director, un Pla Operatiu i un Pla de Seguiment i Avaluació, la qual cosa “**ens facilita atendre els dos grans nivells de pràctica esportiva, l'esport per a tots i l'esport de rendiment**”.  

Quant a la gestió de la política esportiva, els seus objectius responen a promoure i impulsar l'ordenació i estructuració del sistema esportiu; impulsar el Consell Municipal d'Esports, òrgan que debat i estudia la matèria esportiva unificant el teixit associatiu i evitant la dispersió de clubs de la mateixa modalitat esportiva. “**Hem volgut fomentar i promocionar les pràctiques esportives entre la població de la ciutat, incrementant la participació de la població en edat escolar i dels col·lectius de discapacitats i de majors. Finalment hem volgut formar, actualitzar i capacitar els recursos humans que intervenen en el nostre sistema esportiu**”, va dir l'edil.  

A més, el portaveu del PSPV-PSOE va ressaltar com de vital importància el fet de “**promoure, projectar i impulsar la imatge exterior de l'esport de Sagunt**”. En esta línia, va explicar algunes de les propostes que han aconseguit impulsar com va ser el final de l'etapa de la Vuelta Ciclista a España, el passat 24 d'agost. “**D'igual manera que va ser este gran esdeveniment esportiu, volem impulsar la II edició dels 30 km ciutat de Sagunt i la VIII edició de la Milla Urbana de Sagunt. També recolzarem els clubs que representen al nostre municipi i que difonen la seua imatge pel territori espanyol, tals c****om** **Balon****mano Fertiberia Puerto Sagunto, Balonmano Morvedre, Atlético Saguntino y Club Deportivo Acero** **i Club Deportivo Acero**”, va detallar Crispín.

Finalment, l'edil va tancar el seu discurs esmentant una de les seues grans iniciatives, la XVII Gala de l'Esport que, després de dos anys d'absència, torna amb l'objectiu de “**reconé****ixer tots aquells i aquelles esportistes, empreses i persones que, d'una o una altra manera, treballen dia a dia per la promoció de l'esport de la nostra ciutat**”.

En resposta a les paraules del portaveu d'Iniciativa Porteña, Manuel González, sobre la construcció d'un nou estadi del Atlético Saguntino, l'edil socialista va destacar que “**l'estadi municipal no és l'estadi del Saguntino, és tan municipal com l'estadi on juga l’Acero, tan municipal com és l'Ovni, com el pavelló on juga el Fertiberia, et****c.”.** Crispín assegura que des de l'equip socialista es va a impulsar la construcció d’este estadi, no solament per la seua ubicació estratègica, sinó per ser una necessitat d'infraestructures esportives de les quals manca el municipi.​

*   [](http://www.facebook.com/sharer.php?u=https://aytosagunto.es/va/actualitat/pspv-psoe-va-centrar-la-intervencio-en-el-debat-de-politica-general-municipal-en-la-transcendencia-que-ha-tingut-la-seua-integracio-en-l-equip-de-govern/ "Facebook")
*   [](http://twitter.com/share?url=https://aytosagunto.es/va/actualitat/pspv-psoe-va-centrar-la-intervencio-en-el-debat-de-politica-general-municipal-en-la-transcendencia-que-ha-tingut-la-seua-integracio-en-l-equip-de-govern/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/pspv-psoe-va-centrar-la-intervencio-en-el-debat-de-politica-general-municipal-en-la-transcendencia-que-ha-tingut-la-seua-integracio-en-l-equip-de-govern/ "Linked In")
*   [](mailto:?body=https://aytosagunto.es/va/actualitat/pspv-psoe-va-centrar-la-intervencio-en-el-debat-de-politica-general-municipal-en-la-transcendencia-que-ha-tingut-la-seua-integracio-en-l-equip-de-govern/)